ฮั่งเส็งปิดพุ่ง 438.51 จุด รับ CPI จีนสดใส-น้ำมันดีดตัว
ฮั่งเส็งปิดพุ่ง 438.51 จุด รับ CPI จีนสดใส-น้ำมันดีดตัว
18 ก.พ. 2559

ดัชนีฮั่งเส็งตลาดหุ้นฮ่องกงปิดตลาดทะยานขึ้นในวันนี้ โดยดัชนีฮั่งเส็งเพิ่มขึ้น 438.51 จุด หรือ 2.32% ปิดวันนี้ที่ 19,363.08 จุด หลังจากที่สำนักงานสถิติแห่งชาติของจีน (NBS) เปิดเผยว่า ดัชนีราคาผู้บริโภค (CPI) ของจีนในเดือนม.ค.ปรับตัวขึ้น 1.8% เมื่อเทียบรายปี ซึ่งเพิ่มขึ้นจากอัตราการขยายตัว 1.6% ในเดือนธ.ค. นอกจากนี้ ตลาดยังขานรับราคาน้ำมันที่กลับมาดีดตัวขึ้น ภายหลังจากที่อิหร่านได้ออกเสียงสนับสนุนข้อตกลงเพื่อสร้างเสถียรภาพให้กับราคาน้ำมัน
               